
СТАНОВИЩЕ
Комисията по граждански свободи, правосъдие и вътрешни работи приканва водещата комисия по бюджетен контрол да включи в предложението за резолюция, което ще приеме, следното:
<RepeatBlock-Dec></RepeatBlock-Dec>
1.	отбелязва, че оперативният бюджет на Европейския надзорен орган по защита на данните (ЕНОЗД) за 2024 г. възлиза на 24 329 460 EUR, което представлява увеличение със 7% в сравнение с окончателния бюджет за 2023 г.; приветства факта, че през 2024 г. степента на изпълнение на бюджетните кредити за поети задължения от ЕНОЗД е 96%;
2.	отбелязва нарасналата роля на ЕНОЗД в множество нови законодателни актове, включително Акта за изкуствения интелект, съгласно който ЕНОЗД става компетентният орган за институциите, агенциите, службите и органите на Съюза, за което на ЕНОЗД са делегирани допълнителни задачи; подчертава, че тези допълнителни отговорности, делегирани от съзаконодателите, изискват подходящи ресурси, за да се гарантира, че ЕНОЗД може ефективно да изпълнява задълженията си;
3.	подчертава ролята на ЕНОЗД в надзора върху операциите по обработване на лични данни от институциите, органите и агенциите на Европейския съюз; изразява загриженост относно времето, необходимо на ЕНОЗД за разглеждане на жалбите; припомня решението на Европейския омбудсман от 7 ноември 2024 г. по досие 1888/2023/TM, в което Европейският омбудсман констатира, че шестте години, които са били необходими на ЕНОЗД, за да завърши оценката на жалба, не са разумен срок и че подходът на ЕНОЗД представлява лошо администриране; отбелязва, че Омбудсманът е установил, че ЕНОЗД също така не е информирал жалбоподателя за напредъка по случая;
4.	приветства факта, че през 2024 г. ЕНОЗД е приключил 77 случая на допустими жалби, което представлява увеличение с 33% в сравнение с 2023 г.; отбелязва, че не е ясно кога са били подадени тези жалби, поради което призовава ЕНОЗД да подобри процедурната прозрачност и да публикува данни за броя на допустимите жалби, получени всяка година, средното време, необходимо за тяхното разследване и разрешаване, и причините за значителните забавяния; настоятелно призовава ЕНОЗД да обмисли своите КПИ и да гарантира, че те обхващат разглеждането на жалби и определят цели за разглеждането на жалби и проверки, подобно на практиката на Европейския омбудсман;
5.	приветства намаляването на командировъчните разходи на персонала на ЕНОЗД и броя на командировките на персонала от 246 през 2023 г. на 218 през 2024 г.; призовава ЕНОЗД да продължи да оценява дали изразходваните за командировки ресурси се използват правилно и дали допринасят за защитата на личните данни в институциите, органите и агенциите на ЕС; отбелязва, че през 2024 г. ЕНОЗД е участвал в редица събития, включително търговски събития, и че в съответствие с политиката си относно публичните изяви ЕНОЗД „обикновено очаква организаторите да покрият разходите за пътуване и настаняване“; изразява загриженост относно факта, че ЕНОЗД все още не предоставя информация за броя на командировките, финансирани от организаторите или други трети страни, намалявайки по този начин прозрачността по отношение на командировъчните си разходи; настоятелно призовава ЕНОЗД да подобри своите политики и практики по отношение на прозрачността на командировъчните разходи;
6.	отбелязва, че през 2024 г. ЕНОЗД е приключил едно-единствено разследване, в сравнение с нито едно през 2023 г., издал е 25 становища, което представлява намаление в сравнение с 54 становища, издадени през 2023 г., и е извършил три одита, което представлява спад в сравнение с пет одита през 2023 г.; настоятелно призовава ЕНОЗД да направи ясно разграничение между действителните одити и посещения в своите КПИ;

ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro>В съответствие с член 8 от приложение I към Правилника за дейността докладчикът по становище декларира, че в становището е включена информация по свързани с предмета на досието въпроси, която в хода на изготвяне на становището до приемането му в комисия е била предоставена от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1], или от следните представители на публични органи на трети държави, включително техните дипломатически мисии и посолства:</FootprintIntro> [1:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	Transparency International EU / EU transparency register: 501222919-71


Списъкът по-горе е изготвен в рамките на изключителната отговорност на докладчика по становище.

